# Adatbázis

### A Wikipédiából, a szabad lexikonból.

Az adatbázis azonos minőségű (jellemzőjű), többnyire strukturált adatok tárolására, lekérdezésére és szerkesztésére alkalmas szoftvereszköz. Az adatbázis fogalma nem keverendő össze az (adatbázis-kezelővel), amely az adatbázis működtetésére, rendszerszintű és felhasználói folyamatainak szervezésére szolgál. Sok esetben azonban mégis egymás szinonimájaként használjuk (pl. bár a valóságban adatbázis-kezelőket vásárolunk és telepítünk, mégis sokszor mondjuk, hogy „vettem/telepítettem egy adatbázist”), ha ez félreértésre nem ad okot.

Az adatbázisok célja adatok megbízható, hosszú távon tartós (idegen szóval: perzisztens) tárolása, és viszonylag gyors visszakereshetőségének biztosítása.

Az adatbázisok két fajtáját szokás megkülönböztetni, a logikai és a fizikai adatbázist. Előbbi lényegében a „mit tárolunk” (mit és hogyan akarunk látni az adatokból), míg utóbbi a „hogyan tároljuk” (mit és hogyan érünk el a fizikai háttértáron) kérdésre keresi a leghatékonyabb választ. A két adatbázistípus szétválasztása azért bír nagy jelentőséggel, mert a fizikai háttértáron való állományszervezésnek és az adatok hozzáférésének, lekérdezésének szempontjai, sajátosságai jelentősen eltérnek egymástól; érdemes külön-külön optimalizálni a két feladatot.

A logikai adatbázisokat szerkezetük, felépítési és működési sajátosságai alapján szokás megkülönböztetni. A szerkezeti és működési leírásnak a legáltalánosabb alakját szokás adatmodellnek nevezni. Az adatmodellek eltérései alapján beszélhetünk relációs, objektumorientált, hálós, deduktív, illetve objektumrelációs, deduktív relációs, deduktív objektumorientált stb. adatbázisokról. A korszerű adatbázisokban gyakran előfordul, hogy ugyanazt a fizikai adatbázist több, különböző logikai adatbázison keresztül elérhetjük, így ugyanazt az adatot pl. relációs és objektumorientált technológiával is kezelhetjük.

Más szempontok alapján az adatbázisokat osztályozhatjuk strukturáltságuk szerint is. E szerint megkülönböztetjük az azonos és a változó attribútumszámmal rendelkező adatbázisokat. A változó attribútumszámú adatbázisok létjogosultságát az adja, hogy bizonyos információk jóval tömörebben és egyszerűbben fejezhetők ki, mint rögzített attribútumszám esetén. Példának okáért, ha valaki azt szeretné tárolni, hogy Gipsz Jakab telefonszámai +361234567 és +362345678, akkor a rögzített és a változó attribútumszámú adatbázisok az alábbi módon tárolnák az információt:

- Rögzített esetben: (Gipsz Jakab | +361234567), (Gipsz Jakab | +362345678), ahol '|' az attribútumhatároló karakter jelen esetben.
- Váltózó esetben: (Gipsz Jakab | +36123467 | +362345678 )

Míg rögzített esetben minden azonos névhez tartozó telefonszámhoz új rekordot vennénk fel, addig a változó esetben mindig egyetlen rekordot bővítünk egy plusz elemmel.

Az adatbázis logikai szerkezetének kialakítása nem triviális feladat - még ha annak is tűnik. Sok szempontot kell figyelembe a tervezéskor, pl. pontosan azonosítani kell, hogy milyen adatok tárolását kívánjuk megvalósítani, azok összetettségéről, felbonthatóságáról, más adatokhoz fűződő viszonyairól kell határoznunk, de figyelni kell arra is, hogy az adatbázis hosszú távú használatából származó működési rendellenségeket már szerkezeti szinten is elkerüljük, illetve arra is, hogy minél kevesebb tárhelyet kelljen foglalni az adattároláshoz. Az adatbázisok kialakításának kérdéseivel adatbázis-tervezés foglalkozik.

## [szerkesztés] Kapcsolódó oldalak

- Adatbázis-kezelő rendszer
- Adatmodell
- Adatbázis-tervezés
- SQL
- Tudásreprezentáció

A lap eredeti címe "http://hu.wikipedia.org../../../a/d/a/Adatb%C3%A1zis.html"

Kategória: Informatika

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Afrikaans
- العربية
- Беларуская
- Български
- Bosanski
- Català
- Česky
- Dansk
- Deutsch
- Ελληνικά
- Esperanto
- Español
- Euskara
- فارسی
- Suomi
- Français
- Gaeilge
- Galego
- עברית
- Hrvatski
- Interlingua
- Bahasa Indonesia
- Íslenska
- Italiano
- 日本語
- ქართული
- 한국어
- Lietuvių
- Latviešu
- Bahasa Melayu
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- ไทย
- Tagalog
- Türkçe
- Українська
- Tiếng Việt
- 中文